Na temelju članka 19. i 35. Zakona o lokalnoj i područnoj (regionalnoj) samoupravi („Narodne novine broj 33/01, 60/01, 129/ 05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20“), 49. Zakona o predškolskom odgoju i obrazovanju („Narodne novine broj 10/97, 107/07, 94/13 i 98/19, 57/22 i 101/23“), članka 143. Zakona o odgoju i obrazovanju u osnovnoj i srednjoj školi („Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12,94/13,152/14,07/17,68/18, 98/19, 64/20 i 151/22“), i članka 30. Statuta Općine Dobrinj („Službene novine Općine Dobrinj broj 8/22“), Općinsko vijeće Općine Dobrinj, na 30. sjednici održanoj dana 14. travnja 2025. godine, donijelo je

**I. IZMJENE PROGRAMA JAVNIH POTREBA U OBRAZOVANJU**

**na području Općine Dobrinj u 2025. godini**

Članak 1.

U Programu javnih potreba u obrazovanju (Službene novine Općine Dobrinj broj 12/22) čl. 2. st. 4 mijenja se i glasi:

“Za provođenje ovih navedenih redovnih aktivnosti (A) i kapitalnih projekata (K) osiguravaju se sredstva u proračunu kroz program **1007** kako slijedi:

SUFINANCIRANJE DJEČJEG VRTIĆA 255.000,00 A100701

108. sufinanciranje Dječjeg vrtića “Katarina Frankopan” Krk 175.000,00

208. subvencije obrtu za dnevnu skrb djece 80.000,00

IZVANŠKOLSKE AKTIVNOSTI 1.000,00 A100706

62. nagrade učenicima

**SUFINANCIRANJE OSNOVNE ŠKOLE - P.Š. DOBRINJ 80.000,00 A101708**

Sufinancira se naknada voditelju škole, psihologa, logopeda, financirana je nabava knjiga za odlikaše, program „Prvi koraci u prometu“, nastava informatike, produženi boravak i ostali programi iznad standarda te izleti.

DONACIJA S.Š. HRVATSKI KRALJ ZVONIMIR KRK 2.000,00 A100709

STIPENDIJE UČENIKA I STUDENATA 70.000,00 A100710

Stipendiraju se svi redovni učenici srednjih škola sa po 110,00 eura mjesečno i studenti u visini stipendije od 140,00 eura mjesečno, koji zadovoljavaju uvjete o uspjehu u prethodnoj školskoj godini propisane javnim pozivom. Također se stipendiraju učenici na temelju socijalnog kriterija (npr. djeca samohranih roditelja) u visini od 110,00 eura, a za studente u visini od 140,00 eura. Stipendije u iznosu od 150,00 eura dodjeljuju se za deficitarna zanimanja po obavijesti Zavoda za zapošljavanje za srednjoškolce, a studentima u iznosu od 180,00 eura mjesečno za deficitarna zanimanja, uz uvjet zapošljavanja na području Općine Dobrinj, ako postoje mogućnosti ili vraćanju sredstava.

SUFINANCIRANJE NABAVKE UDŽBENIKA 17.300,00 A100711

117. sufinanciranje udžbenika 5.000,00

118. nabava radnih bilježnica i pribora 12.300,00

Učenicima srednjih škola sufinanciraju se knjige sa po 100 eura, odnosno 140 eura za djecu samohranih roditelja prije početka školske godine.

Za Područnu školu Dobrinj nabaviti će se radne bilježnice, likovne mape i ostalo po potrebi, s obzirom da se udžbenici financiraju iz državnog proračuna.

**SUFINANCIRANJE CIJENE PRIJEVOZA 58.000,00 A100712**

126. sufinanciranje cijene prijevoza “Arivva” 3.000,00

**127. prijevoz srednjoškolci/studenti kombi 20.000,00**

127.1 naknada prijevoza škole nogometa NK Krk 7.000,00

127.2 naknada prijevoza škole nogometa OŠK Omišalj 14.000,00

127.3 naknada prijevoza gimnastike Omišalj 14.000,00

Učenicima srednjih škola i studentima koji putuju izvan otoka Ministarstvo regionalnog razvoja i fondova Europske Unije podmiruje troškove putovanja do prve stanice na kopnu. Prijevoznik “Autotrans” d.o.o. Cres daje komercijalni popust od 50 % na cijenu dnevne karte do odredišta, a razliku koja ostaje za uplatu sufinanciraju općina i roditelji sa po 50 % kao mjesečnu ili vikend čip kartu.

Za učenike i studente koji imaju popodnevne obaveze Općina Dobrinj dva puta dnevno organizira kombi prijevoz do naselja Sv.Vid Miholjice jer nema autobusne veze za naselja na njenom području, te ga u cijelosti financira prijevozniku „Autotrans“ d.o.o. Cres.

Za slobodne aktivnosti škole nogometa prijevoz organizira „Šilo turist“ vl. Dragan Brnić za školu nogometa u NK Krk te „Stipe“,vl. Stjepan Rogać za školu nogometa OŠK Omišalj te se planira sufinanciranje naknade prijevoza za pohađanje gimnastike u Omišlju.

**PROJEKT DJEČJI VRTIĆ 80.000,00 T100714**

**GLAVNI PROJEKT ŠKOLSKE SPORTSKE DVORANE 200.000,00** **T100715**

DOGRADNJA ŠKOLE

144. Dogradnja i rekonstrukcija područne škole Dobrinj 750.000,00 K100720

**UKUPNO 1.513.300,00.”**

Cilj programa je osigurati uvjete za provođenje redovitih programa predškolskog odgoja, podizanje standarda u srednjoškolskom i fakultetskom obrazovanju, održavanje produženog boravka, sufinanciranje udžbenika i radnih materijala za osnovnu i srednju školu, sufinanciranje cijene prijevoza, nagrađivanje uspješnih učenika te stipendiranje učenika srednjih škola i studenata, a posebno deficitarna zanimanja.“

Članak 2.

Ove izmjene programa stupaju na snagu prvoga dana od dana objave u “Službenim novinama“ Općine Dobrinj.

*Klasa: 400-01/24-02/2*

*Ur.broj: 2170-18-01-25-20*

OPĆINSKO VIJEĆE OPĆINE DOBRINJ

Predsjednik Općinskog vijeća:

Dino Turčić v.r.